CELEX: 31976L0763
Language: bg
Date: 1976-07-27 00:00:00
Title: Директива на Съвета от 27 юли 1976 година за сближаване на законодателствата на държавите-членки относно седалките за пътници на селскостопанските или горските колесни трактори

Важна правна забележка

|

31976L0763

Официален вестник n° L 262 , 27/09/1976 стр. 0135 - 0138 специално финландско издание: глава 13 том 5 стр. 0164  специално гръцко издание: глава 13 том 4 стр. 0108  специално шведско издание: глава 13 том 5 стр. 0164  специално испанско издание: глава 13 том 5 стр. 0174  специално португалско издание глава 13 том 5 стр. 0174  специално чешко издание глава 13 том 003 стр. 255  - 258 специално испанско издание глава 13 том 003 стр. 255  - 258 специално унгарско издание глава 13 том 003 стр. 255  - 258 специално литвийско издание глава 13 том 003 стр. 255  - 258 LV.ES глава 13 том 003 стр. 255  - 258 MT.ES глава 13 том 003 стр. 255  - 258 PL.ES глава 13 том 003 стр. 255  - 258 SK.ES глава 13 том 003 стр. 255  - 258 специално словенско издание глава 13 том 003 стр. 255  - 258

		19760727Директива на Съветаот 27 юли 1976 годиназа сближаване на законодателствата на държавите-членки относно седалките за пътници на селскостопанските или горските колесни трактори(76/763/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и в частност член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, които тракторите трябва да удовлетворяват по силата на националното законодателство, се отнасят, наред с другото, за седалките за пътници;като има предвид, че тези изисквания се различават в отделните държави-членки; като има предвид, че поради това е необходимо всички държави-членки да приемат едни и същи изисквания или в допълнение, или на мястото на съществуващите разпоредби, по-специално с оглед процедурата за типово одобрение на ЕИО, която е предмет на Директива 74/150/ЕИО на Съвета от 4 март 1974 г. за сближаването на законодателствата на държавите-членки относно типовото одобрение на селскостопанските или горските колесни трактори [3], да може да се прилага по отношение на всеки тип трактор;като има предвид, че настоящата директива има за цел да съгласува националните разпоредби относно конструкцията и монтажа на седалките за пътници на селскостопанските трактори, а не да уеднакви изискванията относно задължителното или незадължителното наличие на тези седалки в тракторите; като има предвид също, че тя няма за цел да съгласува изискванията, предвиждащи възможността за монтиране на най-малко една седалка за пътници в тракторите; като има предвид, че неуредените проблеми по отношение на седалката за пътници като един от елементите, фигуриращи в удостоверението за типово одобрение, трябва да се разрешат при първа възможност, като настоящата директива се допълни с цел да се определят също, по отношение на седалката за пътници, необходимите условия за издаването на типово одобрение на ЕИО,ПРИЕ НАСТОЯЩАТА ДИРЕКТИВА:Член 11. "Трактор (селскостопански или горски)" е всяко моторно превозно средство с колела или с гъсенични вериги, което има най-малко два моста, чиято основна функция е неговата теглителна мощност и което е специално проектирано да тегли, да бута, да носи или да задвижва определени инструменти, машини или ремаркета, предназначени за използване в селското или в горското стопанство. То може да е оборудвано за превоз товар и пътници.2. Настоящата директива се прилага само за тракторите, определени в параграф 1, монтирани върху пневматични гуми, които имат два моста и максимална проектна скорост между 6 и 25 km/h и чиято направляваща ширина достига най-малко 1250 mm.Член 2Държавите-членки не могат да отказват да издават типово одобрение на ЕИО или национално типово одобрение на основания, свързани със седалкитe за пътници, ако изискванията, посочени в приложението, са изпълнени.Член 3Държавите-членки не могат да отказват регистрацията или да забраняват продажбата, въвеждането в употреба или употребата на трактори на основания, свързани със седалките за пътници, ако изискванията, посочени в приложението, са изпълнени.Член 4Измененията, необходими за привеждане в съответствие с техническия прогрес на изискванията на приложението, се приемат съгласно процедурата по член 13 от Директива 74/150/ЕИО на Съвета.Член 51. Държавите-членки въвеждат в сила разпоредбите, необходими за да се съобразят с настоящата директива в срок от осемнадесет месеца, считано от нейното нотифициране. Те незабавно информират Комисията за това.2. Държавите-членки съобщават на Комисията текста на основните разпоредби от вътрешното законодателство, които те приемат в областта, регулирана от настоящата директива.Член 6Адресати на настоящата директива са държавите-членки.Съставено в Люксембург на 27 юли 1976 година.За СъветаПредседателM. van der Stoel[1] ОВ 28, 17.2.1967 г., стр. 462/67.[2] ОВ 42, 7.3.1967 г., стр. 620/67.[3] ОВ L 84, 28.3.1974 г., стр. 10.--------------------------------------------------19760727ПРИЛОЖЕНИЕI. ОБЩИ ИЗИСКВАНИЯ ЗА КОНСТРУКЦИЯ И МОНТИРАНЕ1. Всяка седалка трябва да е така разположена, че пътникът да не се намира в опасност и да не създава проблеми при управление на трактора.2. Седалката трябва да е стабилно монтирана и в зависимост от типа трактор да е подходящо свързана с компонент на конструкцията (шаси, устройство за защита при преобръщане, платформа и т.н.).3. Този структурен компонент трябва да е достатъчно устойчив, за да може да поддържа натоварената седалка.II. СПЕЦИАЛНИ ИЗИСКВАНИЯ ЗА КОНСТРУКЦИЯТА1. Ширината на седалката трябва да е най-малко 400 mm, а дълбочината — най-малко 300 mm.2. Седалката трябва да има облегалка с височина най-малко 200 mm и най-много 250 mm и да има странична опора. Горните размери не се прилагат, ако зад пътника е разположена затворена преграда. Пружинната възглавница на седалката е тапицирана или еластична.3. Трябва да се предвиди подходяща опора за краката на пътника.4. Свободната височина над повърхността на седалката за пътници трябва да е най-малко 920 mm. Въпреки това, когато трактор, удовлетворяващ изискванията по отношение на седалката на водача и неговата защита, е с конструкция, която не позволява да се спази тази височина за пътника, последната може да се намали до 800 mm при условие че е предвидена достатъчна тапицерия точно над седалката за пътника на нивото на тавана.Горната част от свободното пространство за пътника, трябва да е ограничена само от радиус от 300 mm най-много (виж чертежа в допълнението). Свободната височина е свободната вертикална височина между предния ръб на седалката и тавана на трактора.5. Седалката за пътници не трябва да увеличава външната ширина на трактора.6. Когато седалката на пътника е разположена над калниците, не трябва да има повече от една седалка на калник.--------------------------------------------------19760727Допълнение+++++ TIFF +++++--------------------------------------------------